NORAKSTS

|  |  |
| --- | --- |
| 28.02.2019. | Nr.2/5 |

**SABIEDRISKĀ TRANSPORTA BEZMAKSAS IZMANTOŠANA**

 **JELGAVAS PILSĒTĀ**

 **Atklāti balsojot: PAR – 14** (I.Jakovels, S.Stoļarovs, L.Zīverts, A.Rublis, G.Kurlovičs, V.Ļevčenoks, M.Buškevics, R.Vectirāne, R.Šlegelmilhs, D.Olte, A.Garančs, I.Bandeniece, J.Strods, A.Rāviņš), **PRET –** nav, **ATTURAS** – nav,

Saskaņā ar likuma ”Par pašvaldībām” 21.panta pirmās daļas 27.punktu, Sabiedriskā transporta pakalpojumu likuma 13.panta četrpadsmito daļu un 14.panta trešo daļu, lai nodrošinātu pilsētas iedzīvotājiem un viesiem iespēju piedalīties svētku pasākumos,

**JELGAVAS PILSĒTAS DOME NOLEMJ:**

1. Noteikt, ka Latvijas Republikas Neatkarības atjaunošanas dienā 4.maijā, Latvijas Republikas Proklamēšanas dienā 18.novembrī un Jelgavas pilsētas svētku laikā (maija mēneša pēdējā sestdienā un svētdienā) visi pasažieri ir tiesīgi braukt bez maksas sabiedriskajā transportā Jelgavas pilsētas maršrutu tīkla pilsētas nozīmes maršrutos.
2. SIA “Jelgavas autobusu parks” zaudējumus kompensēt no pašvaldības budžeta.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Pašvaldības izpilddirektores sekretāre K.Simonova

2019.gada 28.februārī